**JEGYZŐKÖNYVI KIVONAT**

**A HELYI VÁLASZTÁSI BIZOTTSÁG**

**2017. évi 1. SZ. ÜLÉSÉRŐL**

Készült a Helyi Választási Bizottság 2017. február 2-án 14.00 órakor a Józsefvárosi Önkormányzat Polgármesteri Hivatal (Budapest VIII. Baross u. 63-67.) I. em. 100-as hivatalos helyiségében megtartott **1. számú** üléséről.

**Budapest Főváros VIII. kerület Helyi Választási Bizottság 3/2017. (II.02.) számon 3 igen 0 nem szavazattal, egyhangúlag a következő határozatot hozta:**

A megválasztott önkormányzati képviselő, Balogh István 2017. január 31. napjával történő lemondása miatt Budapest VIII. kerület 06. sz. egyéni választókerület vonatkozásában a települési önkormányzati képviselő időközi választását 2017. április 23. napjára (vasárnap) tűzi ki.

A HVB a választási eljárás határidőit és határnapjait e határozat melléklete szerint határozza meg, mely melléklet a határozat elválaszthatatlan részét képezi.

A választási bizottság elsőfokú határozata ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Fővárosi Választási Bizottságnak címzett fellebbezést nyújthat be jogszabálysértésre hivatkozással, illetve a mérlegelési jogkörben hozott határozattal szemben a meghozataltól számított három napon belül a Budapest Főváros VIII. kerületi Helyi Választási Bizottságnál (1082 Budapest VIII. kerület, Baross u. 63-67., fax: 313-6696, email: valasztas@jozsefvaros.hu) úgy, hogy az legkésőbb 2017. február 05. (vasárnap) 16.00 óráig megérkezzen. A fellebbezésnek tartalmaznia kell a kérelem Ve. 223. § (3) bekezdése szerinti alapját, a benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tények és bizonyítékok is felhozhatók.

**I n d o k o l á s**

I.

Budapest VIII. kerület 06. sz. egyéni választókerület települési önkormányzati képviselője, Balogh István írásbeli nyilatkozatával 2017. január 31. napjával lemondott mandátumáról.

Magyarország helyi önkormányzatairól szóló 2011. évi CLXXXIX. törvény 29. § (1) f) pontja alapján az önkormányzati képviselő megbízatása megszűnik lemondással. Ugyanezen jogszabály 30. § (2) és (3) bekezdése szerint az önkormányzati képviselő lemondhat a képviselő-testülethez intézett írásbeli nyilatkozatával is, melyet a polgármesternek ad át vagy juttat el, a lemondás nem vonható vissza. Ugyanezen jogszabály (4) bekezdése szerint az önkormányzati képviselő megbízatása megszűnik a képviselő által meghatározott, a lemondást követő egy hónapon belüli időpontban.

A helyi önkormányzati képviselők és polgármesterek választásáról szóló 2010. évi L. törvény 20. § (5) bekezdése alapján ha az egyéni választókerületi képviselő megbízatása megszűnik, időközi választást kell kitűzni.

A választási eljárásról szóló 2013. évi XXXVI. törvény (a továbbiakban: Ve) rendelkezései szerint:

302. § (2) bekezdése alapján a települési önkormányzati képviselők időközi választását a helyi választási bizottság tűzi ki. Ugyanezen § (1) bekezdése szerint a választást úgy kell kitűzni, hogy a szavazás napja a kitűzés napját követő nyolcvanadik és századik nap közé essen.

8. § (1) a) pontja alapján az időközi választást a mandátum megüresedésétől számított százhúsz napon belülre kell kitűzni; a (2) b) pontja alapján nem lehet kitűznia helyi önkormányzati képviselők és polgármesterek időközi választását a helyi önkormányzati képviselők és polgármesterek általános választása évének április 1. napja és a helyi önkormányzati képviselők és polgármesterek általános választásának napja közötti napra.

6. §(1) bekezdése alapján a választást úgy kell kitűzni, hogy a magyarországi szavazás napja a kitűzés napját követő hetvenedik és kilencvenedik nap közé essen. (2) A szavazást vasárnap kell megtartani. (3) A szavazás napja nem eshet a munka törvénykönyve szerinti munkaszüneti napra, továbbá húsvét- vagy pünkösdvasárnapra.

II.

A HVB hatásköre és határozata a Ve. 8. § (1) bekezdés a) és (2) bekezdés b) pontjában, 6. § (1) –(3) bekezdésében, 10. §-ában, 14. § (2) bekezdés d) pontjában, 44. § (1) bekezdésében, 45. § (1) és (2) bekezdésében, 46. §-ában, VI-XII. fejezetében, XIV. fejezetében, Magyarország helyi önkormányzatairól szóló 2011. évi CLXXXIX. törvény 29. § (1) f) pontjában, 30. § (2)-(4) bekezdésében, a helyi önkormányzati képviselők és polgármesterek választásáról szóló 2010. évi L. törvény 20. § (5) bekezdésében foglaltakon alapul, a jogorvoslati lehetőségről szóló tájékoztatás pedig a Ve. 10. § (3) bekezdésében, 221. §-ában, a 223.-225. §-ában foglaltakon alapul.

Az illetékmentességről szóló tájékoztatás az illetékekről szóló 1990. évi XCIII. törvény 33. § (2) bekezdés 1. pontján (tárgyánál fogva illetékmentes a választással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás) alapul.

**Tavaszi Józsefné**

Budapest Főváros VIII. kerület

Helyi Választási Bizottság elnöke

Kisebbségi vélemény: -

határozat melléklete

Budapest Főváros VIII. kerület Helyi Választási Bizottság a választási eljárásról szóló 2013. évi XXXVI. törvény (a továbbiakban: Ve) 11. § (1) bekezdésében és a Ve. 302. § (2) bekezdésében kapott felhatalmazása alapján Budapest VIII. kerület 06. sz. egyéni választókerület vonatkozásában 2017. április 23. napjára kitűzött települési önkormányzati képviselő időközi választás eljárási határidőit és határnapjait az alábbiak szerint állapítja meg:

1. **Jelölő szervezetek**

Azt a szervezetet, amely jelöltet kíván állítani, a választás kitűzését követően jelölő szervezetként be kell jelenteni a helyi választási bizottságnál. (Ve. 119. § (1) bekezdés, 307/D. §)

1. **Választási Bizottságok**
2. A választási bizottság megbízott tagját a helyi választási bizottság elnökénél, a szavazatszámláló bizottság megbízott tagját a helyi választási iroda vezetőjénél kell bejelenteni 2017. április 07-én (péntek) 16.00 óráig. (Ve. 30. § (1) és (2) bekezdés)
3. A szavazatszámláló bizottság tagjai 2017. április 24-én (hétfő) mentesülnek a jogszabályban előírt munkavégzési kötelezettség alól, és erre az időre átlagbér illeti meg őket, amelyet a munkáltató fizet. A munkáltató a tagot megillető bér és járulékai megtérítését 2017. április 24-től (hétfő) 2017. április 28-án (péntek) 16.00 óráig igényelheti a helyi választási irodától. (Ve. 15. § (1) és (2) bekezdés)
4. **Szavazókörök**

A választás kitűzésétől, 2017. február 02-tól (csütörtök) 2017. április 23-ig (vasárnap) nem lehet szavazókör határát és sorszámát, továbbá település határát és elnevezését, utcanevet, házszámot és - ha az érintett ingatlan lakcímnyilvántartás szerinti címe annak helyrajzi száma - helyrajzi számot megváltoztatni. (Ve. 79. § (2)

1. **Szavazóköri névjegyzék, választók nyilvántartása**
2. Azt a választópolgárt, aki legkésőbb 2017. február 24-én (péntek) a szavazóköri névjegyzékben szerepel, a Nemzeti Választási Iroda értesítő megküldésével tájékoztatja a szavazóköri névjegyzékbe vételéről. (Ve. 115. § (1) bekezdés)
3. Az értesítőt a választópolgár értesítési címére, ennek hiányában lakcímére 2017. március 06-ig (hétfő)kell megküldeni. (Ve. 115. § (2) bekezdés)
4. A helyi választási iroda értesítő átadásával vagy megküldésével tájékoztatja a szavazóköri névjegyzékbe történt felvételéről azt a választópolgárt, aki 2017. február 24-ét (péntek) követően kerül a település szavazóköri névjegyzékébe. (Ve. 116. §(1) bekezdés)
5. A választás kitűzésétől, 2017. február 02-től (csütörtök) a névjegyzék lezárásáig a település szavazóköri névjegyzékének adatait a helyi választási irodában bárki megtekintheti. (Ve. 118. § (1) bekezdés)
6. A választópolgár mozgóurna iránti kérelmének
   1. legkésőbb 2017. április 21-én (péntek) 16.00 óráig kell megérkeznie a helyi választási irodához vagy
   2. 2017. április 23-án (vasárnap) legkésőbb 15.00 óráig kell megérkeznie a szavazatszámláló bizottsághoz. (Ve. 103. § (2) bekezdés a)-b) pont)
7. Az 5. a.) pont szerinti mozgóurna iránti kérelmet a helyi választási iroda legkésőbb 2017. április 21-én (péntek) elbírálja. Az 5. b.) pont szerinti kérelmet a szavazatszámláló bizottság a beérkezésekor haladéktalanul elbírálja. (Ve. 113. § (2) bekezdés)
8. A 2017. április 21-én (péntek) 16.00 óráig bekövetkező változások átvezetését követően a Nemzeti Választási Iroda a szavazóköri névjegyzéket és a mozgóurnát igénylő választópolgárok jegyzékét lezárja. (Ve. 106. § (1) bekezdés)
9. A helyi választási iroda a lezárt szavazóköri névjegyzéket és a mozgóurnát igénylő választópolgárok jegyzékét legkésőbb 2017. április 22-én (szombat) kinyomtatja. (Ve. 106. § (2) bekezdés)
10. A Nemzeti Választási Iroda a választás kitűzését követő naptól, 2017. február 03-tól (péntek) 2017. május 08-ig (hétfő) a választáson szavazati joggal rendelkező választópolgárok központi névjegyzékben nyilvántartott adatait szavazóköri bontásban teszi hozzáférhetővé a helyi választási iroda számára. (Ve. 101. §)
11. A kinyomtatott szavazóköri névjegyzéket és a mozgóurnát igénylő választópolgárok kinyomtatott jegyzékét 2017. július 24-én (hétfő) meg kell semmisíteni. (Ve. 109. § (1) bekezdés)
12. A szavazóköri névjegyzék és a mozgóurnát igénylő választópolgárok jegyzékének adatait 2017. július 24-én (hétfő) törölni kell. (Ve. 109. § (2) bekezdés)
13. **Jelöltállítás**
14. Az ajánlóívet a független jelöltként indulni szándékozó választópolgár, illetve a jelölő szervezet a helyi választási irodától igényelheti a választás kitűzését követően. (Ve. 120. § (2) bekezdés)
15. A helyi választási iroda az igénylését követően haladéktalanul, de legkorábban 2017. március 06-án (hétfő) átadja az igénylő részére az általa igényelt mennyiségű ajánlóívet. (Ve. 121. § (2) bekezdés
16. Az egyéni választókerületi jelölt állításához szükséges ajánlások számát a helyi választási iroda vezetője állapítja meg 2017. február 27-én (hétfő). (Ve. 307/E. § (1) bekezdés)
17. A 3. pont szerinti szükséges ajánlások számának megállapításakor a választópolgárok számát a központi névjegyzéknek a 2017. február 24. napi (péntek) adatai alapján kell megállapítani. (Ve. 307/E. § (2) bekezdés)
18. Az egyéni választókerületi jelöltet legkésőbb 2017. március 20-án (hétfő) 16.00 óráig kell bejelenteni. (Ve. 307/G. § (1) bekezdés)
19. A független jelöltként indulni szándékozó választópolgár, illetve a jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a helyi választási irodának 2017. március 20-án (hétfő) 16.00 óráig. E kötelezettség elmulasztása esetén a helyi választási bizottság hivatalból eljárva bírságot szab ki. Nem szabható ki bírság a legkésőbb 2017. március 21-én (kedd) 16.00 óráig benyújtott, ajánlást nem tartalmazó ajánlóív után (Ve. 124. § (2)-(3) bekezdés)
20. Az ajánlóíveket a helyi választási iroda 2017. július 24-én (hétfő) megsemmisíti. (Ve. 128. §)
21. **Választási kampány**
22. A választási kampányidőszak 2017. március 04-től (szombat) 2017. április 23-án (vasárnap) 19.00 óráig tart. (Ve. 139. §)
23. Amennyiben sajtótermék politikai hirdetést kíván közölni, a választás kitűzését követő 5 munkanapon belül, 2017. február 09-én (csütörtök) 16.00 óráig az Állami Számvevőszékhez eljuttatja hirdetési szolgáltatásainak árjegyzékét. (Ve. 148. § (2) bekezdés)
24. A 2. pontban meghatározott sajtótermék 2017. május 08-án (szombat) 16.00 óráig az Állami Számvevőszéket tájékoztatja a közzétett politikai hirdetésekről. (Ve. 148. § (4) bekezdés)
25. A Ve. 147/A-147/E. § szabályozása alá nem tartozó, országosan elérhető lineáris médiaszolgáltatást nyújtó médiaszolgáltató - a politikai reklám közlésére szolgáló országos lineáris médiaszolgáltatásának vagy médiaszolgáltatásainak megjelölésével - legkésőbb 2017. március 04-én (szombat) közli a Nemzeti Választási Bizottsággal, ha biztosítani kívánja politikai reklám közzétételének lehetőségét. Amennyiben a határidőig nem nyilatkozik, politikai reklámot nem tehet közzé. A Nemzeti Választási Iroda a választások hivatalos honlapján a nyilatkozatot tett médiaszolgáltatót és a médiaszolgáltatások megnevezését, illetve a közzétételre biztosított időtartamot közzéteszi. (Ve. 147/F §)
26. A szavazóhelyiséget magában foglaló épületnek a szavazóhelyiség megközelítését szolgáló bejáratától számított 150 méteres távolságon belül - közterületen - választási kampánytevékenység 2017. április 23-án (vasárnap) nem folytatható. (Ve. 143. §)
27. 2017. április 23-án (vasárnap) választási gyűlés nem tartható. (Ve. 145. § (1) bekezdés)
28. 2017. április 23-án (vasárnap) politikai reklámot nem lehet közzétenni. (Ve. 147. § (4a) bekezdés)
29. 2017. április 23-án (vasárnap) a közvélemény-kutatást végző személy abba az épületbe, amelyben a szavazóhelyiség van, nem léphet be, a választópolgárokat semmilyen módon nem zaklathatja, és csak az épületből kilépőket kérdezheti meg. Az ilyen módon készített közvélemény-kutatás eredményét (exit poll) is csak a szavazás befejezése után szabad nyilvánosságra hozni. (Ve. 150. §)
30. A szavazóköri névjegyzékben szereplő választópolgárok nevét és lakcímét – a Ve. a 89. § rendelkezéseire is figyelemmel -a jelölt kérésére - az érintett választókerületre kiterjedően - a helyi választási iroda öt napon belül, de legkorábban a Ve. 132. § szerinti nyilvántartásba vételüket követően átadja. (Ve. 153. §)
31. A 9. pont szerinti adatszolgáltatás adatait a nyilvántartásba vett jelölt legkésőbb 2017. április 23-án (vasárnap) 16.00 óráig köteles megsemmisíteni, és az erről készült jegyzőkönyvet három napon belül, 2017. április 23-én történő megsemmisítés esetén 2017. április 26-án (szerda) 16.00 óráig köteles átadni az adatszolgáltatást teljesítő választási irodának. (Ve. 155. § (2) bekezdés)
32. A plakátot az, aki elhelyezte vagy akinek érdekében elhelyezték 2017. május 23-án (kedd) 16.00 óráig köteles eltávolítani, vagy ennek elmaradása esetén az eltávolítás költségét viselni. (Ve. 144. § (7) bekezdés)
33. **A szavazás előkészítése**
34. A helyi választási bizottság a bejelentett jelöltek - annak a jelöltnek a kivételével, amelynek nyilvántartásba vételét jogerősen elutasították - sorrendjének sorsolását 2017. március 20-án (hétfő) 16.00 óra után végzi el. (Ve. 160. § (2) bekezdés)
35. A szavazólap adattartalmát a helyi választási bizottság hagyja jóvá azt követően, hogy valamennyi bejelentett jelölt, illetve lista nyilvántartásba-vétele tárgyában határozatot hozott. (Ve. 162. § (1) bekezdés)
36. A helyi választási iroda átadja a szavazóköri névjegyzéket, a mozgóurnát igénylő választópolgárok jegyzékét, a szavazólapokat és a szavazáshoz szükséges egyéb kellékeket a szavazatszámláló bizottság elnökének 2017. április 22-én (szombat). Az iratok és kellékek őrzését 2017. április 23-ig (vasárnap) a helyi választási iroda biztosítja. (Ve. 164. § (1) és (2) bekezdés)
37. Abban a szavazóhelyiségben, amelynek szavazóköri névjegyzékében olyan választópolgár szerepel, aki legkésőbb 2017. április 14-én (péntek) 16.00 óráig a Ve. 88. § *c)* pontja szerinti (Braille-írással ellátott szavazósablon alkalmazása) segítséget igényelte, Braille-írással ellátott szavazósablont kell biztosítani. (Ve. 167. § (5) bekezdés)
38. **A szavazás**

A szavazóhelyiségben szavazni 2017. április 23-án (vasárnap) 6.00 órától 19.00 óráig lehet. (Ve. 169. §)

1. **Az eredmény megállapítása**
2. A helyi választási bizottság a szavazóköri jegyzőkönyvek alapján összesíti az egyéni választókerületi választás szavazóköri eredményeit, és megállapítja a választás eredményét. (Ve. 307/N. § (1) bekezdés)
3. A jegyzőkönyv egy példánya a helyi választási irodában 2017. április 24-től (hétfő) 2017. április 26-án (szerda) 16.00 óráig megtekinthető. (Ve. 204. §)
4. A szavazólapokat a helyi választási irodában kell elhelyezni, és 2017. július 22-ig (szombat) meg kell őrizni úgy, hogy illetéktelen személyek részére ne váljanak hozzáférhetővé. A választás eredményével összefüggő büntetőeljárás esetén az érintett szavazólapokat az ügy jogerős lezárásáig kell megőrizni. (Ve. 205. § (1) bekezdés)
5. 2017. július 24-én (hétfő) a választási iratokat - a jegyzőkönyvek kivételével - meg kell semmisíteni. A jegyzőkönyvek első példányát 2017. július 23-át követően a Magyar Nemzeti Levéltárnak át kell adni. (Ve. 205. § (2) bekezdés)
6. A helyi választási bizottság elnöke a választás eredményének jogerőssé válását követő három napon belül átadja a megbízólevelet a megválasztott képviselőnek. (Ve. 206. §)